Οδοντιατρικό Βήμα

Πρόγραμμα συνεχιζόμενης εκπαίδευσης για το οδοντιατρικό μάνατζμεντ
2023-03-01
H νέα πλατφόρμα που φιλοξενεί τα ακόλουθα τρία προγράμματα συνεχιζόμενης εκπαίδευσης του ΚΕΔΙΒΙΜ του ΕΚΠΑ υπό την ακαδημαϊκή υπευθυνότητα της Μ. Αντωνιάδου, Επ. καθηγήτριας της Οδοντιατρικής Σχολής της Αθήνας, είναι πλέον έτοιμη να δεχτεί προεγγραφές.
1175_Οδοντιατρικό μάνατζεμεντ (3 μήνες, ασύγχρονη εκπαίδευση) (Έναρξη 1 Μαρτίου 2023)
Σκοπός του προγράμματος είναι η εκπαίδευση των οδοντιάτρων και των εν γένει εργαζομένων στο χώρο της οδοντιατρικής, στις αρχές της διοίκησης μίας σύγχρονης οδοντιατρικής επιχείρησης. Συγκεκριμένα, θα αναλυθούν βασικές αρχές στρατηγικής, διοίκησης πόρων και ανθρώπινου δυναμικού καθώς και οι παράγοντες διασφάλισης της ποιότητας της οδοντιατρικής επιχείρησης. Σε αυτό το πλαίσιο, το πρόγραμμα επιδιώκει την εκπαίδευση των συμμετεχόντων/ουσών στην διαμόρφωση συγκεκριμένων επιχειρηματικών στόχων, στην εφαρμογή των κατάλληλων στρατηγικών για την επίτευξή τους, στη σύνταξη και παρακολούθηση προϋπολογισμών και στην τήρηση χρονοδιαγραμμάτων.
1176_Συμπληρωματικές δεξιότητες βοηθητικού προσωπικού οδοντιατρείου (2 μήνες, ασύγχρονη εκπαίδευση) (έναρξη 15 Μαΐου 2023)
Σκοπός του προγράμματος είναι η επιμόρφωση των εργαζομένων σε οδοντιατρικές επιχειρήσεις και η επικαιροποίηση των γνώσεων τους στα νέα δεδομένα ώστε να ανταποκρίνονται με επιτυχία στις υπηρεσίες που καλούνται να παράσχουν στον επαγγελματικό τους χώρο, δίπλα σε επαγγελματίες οδοντιάτρους και επιχειρηματίες του κλάδου.
644_Boηθητικό προσωπικό οδοντιατρείου (2 έτη, σύγχρονη και ασύγχρονη εκπαίδευση) (έναρξη 1 Οκτωβρίου 2023)
Σκοπός του προγράμματος είναι να παράσχει στους αποφοίτους του τις γνώσεις, δεξιότητες και συμπεριφορές που θα τους καταστήσουν ικανούς στο να ανταποκρίνονται με επιτυχία στις υπηρεσίες που καλείται να παράσχει ένας εργαζόμενος ως βοηθητικό προσωπικό οδοντιατρείου. Οι εκπαιδευόμενοι/ες θα εξοικειωθούν με τις προδιαγραφές συντήρησης και πιστοποίησης του οδοντιατρικού μηχανήματος και εξοπλισμού, με τις δυνατότητες των ψηφιακών συστημάτων και του φωτογραφικού εξοπλισμού που χρησιμοποιείται στις οδοντιατρικές εφαρμογές, με τα νεότερα πρωτόκολλα απολύμανσης και αντισηψίας μέσα στο οδοντιατρείο, καθώς και με τα σύγχρονα μέσα διατήρησης της στοματικής υγιεινής.
Επιπροσθέτως, θα λάβουν όλα τα απαραίτητα εφόδια ώστε να μπορούν να υποστηρίζουν μια οδοντιατρική επιχείρηση, τηρώντας τον κώδικα δεοντολογίας, εφαρμόζοντας ορθές επικοινωνιακές τεχνικές στο επαγγελματικό τους περιβάλλον και ενισχύοντας ως προς την προώθηση και τις δημόσιες σχέσεις της την επιχείρηση στην οποία εργάζονται. Η 2ετής φοίτηση σε αυτό εγγυάται την ολοκληρωμένη και ακαδημαϊκού επιπέδου απόκτηση όλων των σύγχρονων γνώσεων που καλύπτουν το επάγγελμα του βοηθού οδοντιατρείου στη χώρα μας.
Πληροφορίες εγγραφής με ανοιχτή λίστα προεγγραφών: https://www.dentist-edu.cce.uoa.gr/
τηλ Γραμματείας: 2107461208, helpdentist.uoa@gmail.com

9ο Πανελλήνιο Περιφερειακό Συνέδριο Ενδοδοντολογίας
2023-03-04 08:00 - 2023-03-05 17:00 UTC | Grand Serai, Δωδώνης 33, Ιωάννινα, Ιωαννίνων, 45332, Ελλάδα
Η Ελληνική Ενδοδοντική Εταιρεία και ο Οδοντιατρικός Σύλλογος Ιωαννίνων διοργανώνουν το 9ο Περιφερειακό Συνέδριο Ενδοδοντολογίας, ένα περιφερειακό συνέδριο υψηλών προδιαγραφών με περισσότερους από 15 καταξιωμένους ομιλητές με πολυετή ακαδημαϊκή πορεία σε Ελλάδα και εξωτερικό.

Το 9ο Περιφερειακό Συνέδριο Ενδοδοντολογίας αποτελεί συνέχεια μιας καταξιωμένης μέσα στον χρόνο σειράς επιστημονικών εκδηλώσεων της Ελληνικής Ενδοδοντικής Εταιρείας. Όλες οι επιστημονικές εκδηλώσεις της ΕΕΕ διέπονται από υψηλότατου επιπέδου συνέπεια επιστημονικής γνώσης, η οποία παρέχεται μέσα από επίκαιρη και τεκμηριωμένη θεματολογία αλλά και την πλαισίωση τους από ομιλητές υψηλού επιστημονικού κύρους. Παράλληλα, ο Οδοντιατρικός Σύλλογος Ιωαννίνων έχει κατ’ επανάληψη σταθεί αρωγός και συνοδοιπόρος, στηρίζοντας και συμμετέχοντας ενεργά στις εκδηλώσεις της ΕΕΕ, όπως και σε οποιαδήποτε αξιόλογη προσπάθεια μεταλαμπάδευσης γνώσης.
Περισσότερες πληροφορίες – εγγραφές: https://9ppse.osioanninon.gr/

Σεμινάριο για τις δυσχρωμίες (Λεύκανση - Κάλυψη)
2023-03-04 09:00 - 17:00 | Εταιρεία Οδοντοστοματολογικής Ερεύνης, Μικράς Ασίας 70, Αθήνα, Αττικής, 115 27, Greece
Η Εταιρεία Οδοντοστοματολογικής Ερεύνης διοργανώνει σεμινάριο σχετικά με την αντιμετώπιση των δυσχρωμιών στα δόντια και στις τεχνικές λεύκανσης και κάλυψης τους.
Συντονίστριες του σεμιναρίου θα είναι η Παππά Ε., Επίκουρη Καθηγήτρια Οδοντικής Χειρουργικής Οδοντιατρικής Σχολής Πανεπιστημίου Αθηνών και η Διαμαντοπούλου Σ., Οδοντίατρος, Ειδικευθείσα στην Οδοντική Χειρουργική στο Πανεπιστήμιο Αθηνών, Διδάκτωρ Οδοντιατρικής Σχολής Πανεπιστημίου Αθηνών.
Εκτός απ’ τις δύο συντονίστριες, ομιλητές θα είναι επίσης η Γκαβέλα Γ., Οδοντίατρος, Ειδικευθείσα στην Οδοντική Χειρουργική στο Πανεπιστήμιο Αθηνών Διδάκτωρ Οδοντιατρικής Σχολής Πανεπιστημίου Αθηνών και ο Σπαβέρας Α., Οδοντίατρος, Ειδικευθείς στην Οδοντική Χειρουργική στο Πανεπιστήμιο Αθηνών.
Σάββατο 4 Μαρτίου 2023
09.00-10.00 Οπτικές ιδιότητες φυσικών δοντιών – δυσχρωμίες
10.00-11.00 Λεύκανση δοντιών με ζωντανό πολφό στο ιατρείο και στο σπίτι
11.00-11.30 Λεύκανση μεμονωμένου δυσχρωμικού δοντιού
11.30-12.30 Κάλυψη δυσχρωμίας με επανορθωτικά υλικά
12.30-13.30 Διάλειμμα – Ελαφρύ γεύμα
13.30-17.00 Επίδειξη και πρακτική άσκηση (hands-on) των συμμετεχόντων στην κατασκευή νάρθηκα για λεύκανση στο σπίτι και στην παρασκευή και κατασκευή όψης σύνθετης ρητίνης για κάλυψη μεμονωμένου πρόσθιου δυσχρωμικού δοντιού

Επένθετες οδοντοστοιχίες επί φυσικών δοντιών
2023-03-06 13:00 - 14:00
Webinar της Στοματολογικής Εταιρείας Ελλάδας με εισηγήτρια την κ. Ι. Αρτοπούλου, Επίκουρη Καθηγήτρια ΕΚΠΑ.

«Η προβολή του επιστημονικού έργου»
2023-03-11 09:00 - 15:30 | Στοματολογική Εταιρεία της Ελλάδος, Καλλιρόης 17, Αθήνα, Αττικής, 11743, Ελλάδα
Η Στοματολογική Εταιρεία της Ελλάδος (ΣΕΕ) διοργανώνει ημερίδα με θέμα: «Η προβολή του επιστημονικού έργου» το Σάββατο 11 Μαρτίου 2023 και ώρα 09:00-15:30 στο Επιστημονικό Κέντρο της ΣΕΕ.
Σκοπός της Ημερίδας είναι να εξοικειωθούν οι συμμετέχοντες με την προετοιμασία και τη συγγραφή επιστημονικών εργασιών. Στο Θεωρητικό μέρος της Ημερίδας θα αναδειχθεί η σημασία της προετοιμασίας μιας επιστημονικής εργασίας, να παρουσιαστούν τα κύρια είδη των επιστημονικών εργασιών (π.χ., παρουσία περίπτωση, ερευνητική εργασία, ανασκόπηση) και να περιγραφεί η διαδικασία επιλογής των επιστημονικών περιοδικών στα οποία δημοσιεύονται οι εργασίες, καθώς και τα στάδια κρίσης μιας εργασίας προς δημοσίευση. Στο Πρακτικό μέρος της ημερίδας θα παρουσιαστούν τα στάδια αναζήτησης έγκυρων βιβλιογραφικών πηγών μέσω διαδικτυακών βάσεων δεδομένων (π.χ., PubMed/Medline, Googlescholar), τα βήματα ενσωμάτωσης των βιβλιογραφικών πηγών στο κείμενο μίας εργασίας υπό τη μορφή συγκεκριμένων συστημάτων παράθεσης (π.χ., Harvard, Vancouver) μέσω εργαλείων διαχείρισης βιβλιογραφικών αναφορών (π.χ., EndNote, Mendeley), και οι δυνατότητες επεξεργασίας κειμένου και μορφοποίησης των παρουσιάσεων μέσω των προγραμμάτων Microsoft Word και Microsoft PowerPoint, αντίστοιχα. Οι συμμετέχοντες στο Πρακτικό μέρος θα πρέπει να φέρουν μαζί τους φορητό υπολογιστή ή tablet με εγκατεστημένο Microsoft Office.
ΠΡΟΓΡΑΜΜΑ
09.00 – 09.30 Εγγραφές και παραλαβή υλικού
09.30 – 13.00 Θεωρητικό μέρος
09.30 – 10.00 Τι είναι η επιστημονική εργασία. Φοίβος Μαδιανός
10.00 – 10.30 Πως επιλέγω περιοδικό για τη δημοσίευση επιστημονικής εργασίας. Χρήστος Ραχιώτης
10.30 – 11.00 Πώς γράφω μία αναφοράς περίπτωσης. Κωνσταντίνος Τόσιος
11.00 – 11.30 Διάλειμμα
11.30 – 12.00 Πώς γράφω μία ερευνητική εργασία. Αθηνά-Μαρία Μαυρίδου
12.00 – 12.30 Πώς γράφω μία συστηματική ανασκόπηση. Ελένη-Μαρίνα Καλογήρου
12.30 – 13.00 Πώς κρίνω μία επιστημονική δημοσίευση. Σταμάτης Θεοχάρης
13.00 – 13.30 Διάλειμμα
13.30 – 15.30 Πρακτικό μέρος. Ελένη-Μαρίνα Καλογήρου, Γρηγόρης Θερμός
1. Πώς οργανώνω μία επιστημονική παρουσίαση;
2. Πώς αναζητώ τη βιβλιογραφία (βάσεις δεδομένων) και πώς την οργανώνω (συστήματα & εργαλεία διαχείρισης βιβλιογραφικών αναφορών);
3. Πώς μπορώ να αξιοποιήσω την επεξεργασία κειμένου στη συγγραφή της δημοσίευσης;
Η είσοδος στο Θεωρητικό & στο Πρακτικό Μέρος είναι ελεύθερη. Για τη συμμετοχή στο πρακτικό μέρος απαιτείται προεγγραφή έως τις 8 Μαρτίου 2023.
Συντονιστής:
Κωνσταντίνος Τόσιος, Αντιπρόεδρος ΣΕΕ
Εισηγητές:
Σταμάτης Θεοχάρης Καθηγητής Παθολογικής Ανατομικής, Ιατρική Σχολή ΕΚΠΑ
Φοίβος Μαδιανός Καθηγητής Περιοδοντολογίας, Οδοντιατρική Σχολή ΕΚΠΑ
Χρήστος Ραχιώτης Αναπ. Καθηγητής Οδοντικής Χειρουργικής, Οδοντιατρική Σχολή ΕΚΠΑ
Αθηνά-Μαρία Μαυρίδου Επίκ. Καθηγήτρια Ενδοδοντίας, Οδοντιατρική Σχολή ΕΚΠΑ
Κωνσταντίνος Τόσιος Αναπ. Καθηγητής Στοματολογίας, Οδοντιατρική Σχολή ΕΚΠΑ
Ελένη-Μαρίνα Καλογήρου Διδάκτορας Στοματολογίας, Οδοντιατρική Σχολή ΕΚΠΑ
Γρηγόρης Θερμός MSc Στοματολογίας, Οδοντιατρική Σχολή ΕΚΠΑ

«Χειρουργική στόματος»
2023-03-11 09:00 - 15:30 | Κέντρο Έρευνας – Μουσείο Τσιτσάνη, Βενιζέλου και, Καρδίτσης 1,, Τρίκαλα, Τρικάλων, 42100, Ελλάδα
O Οδοντιατρικός Σύλλογος Τρικάλων σε συνεργασία με τη Στοματολογική Εταιρεία της Ελλάδος διοργανώνουν Ημερίδα με θέμα: «Χειρουργική στόματος» το Σάββατο 11 Μαρτίου 2023 και ώρα 09:00-15:30 στο Κέντρο Έρευνας – Μουσείο Τσιτσάνη, Τρίκαλα.
ΠΡΟΓΡΑΜΜΑ
09:00 – 09:30 Εγγραφές και παραλαβή υλικού
09:30 – 10:00 Διαχείριση πόνου και άγχους στον οδοντιατρικό ασθενή. Κ. Χούπης
10:00 – 11:00 Ασθενής σε αντιθρομβωτική αγωγή: τι πρέπει να γνωρίζει ο οδοντίατρος. Ι. Μελακόπουλος, Κ. Χούπης
11:00 – 12:00 Μικρά μυστικά στη χειρουργική στόματος. Κ. Χούπης, Π. Χριστόπουλος
12:00 – 12:30 Διάλειμμα
12:30 – 13:30 Νεότερες οδηγίες για την αντιμετώπιση ασθενών σε αντιοστεολυτική αγωγή και αντιμετώπιση οστεονέκρωσης από φάρμακα. Ι. Μελακόπουλος, Π. Χριστόπουλος
13:30 – 14:00 Κατάχρηση αντιβιοτικών στην Οδοντιατρική. Ι. Μελακόπουλος
14:00- 14:30 Διάλειμμα
14:30 – 15:30 Μικρά μυστικά στη χειρουργική των εμφυτευμάτων. Κ. Χούπης, Π. Χριστόπουλος
Εισηγητές:
Ιωάννης Μελακόπουλος, Στοματικός και Γναθοπροσωπικός χειρουργός, Διδάκτωρ ΕΚΠΑ
Κωνσταντίνος Χούπης, Στοματικός και Γναθοπροσωπικός χειρουργός, Διδάκτωρ ΕΚΠΑ
Πάνος Χριστόπουλος, Επίκουρος Καθηγητής Στοματικής και Γναθοπροσωπικής Χειρουργικής ΕΚΠΑ
Χορηγούνται 5,5 ΜΕΕΟ

Ημερίδα τελειόφοιτων φοιτητών οδοντιατρικής
2023-03-11 09:30 - 14:30 | Οδοντιατρική Σχολή Αθήνας, Θηβών 2, Γουδή, Αθήνα, Αττική, 11527
Το Σάββατο 11 Μαρτίου (9.30-14.30) θα πραγματοποιηθεί για πρώτη φορά ημερίδα επιχειρηματικής και επαγγελματικής πρακτικής για τους νέους οδοντιάτρους της χώρας.
H θεματολογία της ημερίδας αφορά το γνωστικό αντικείμενο: «Oδοντιατρική επαγγελματική Πρακτική» και οι παρουσιαζόμενες εργασίες έχουν πραγματοποιηθεί στο πλαίσιο του μαθήματος «Οργάνωση και διαχείριση οδοντιατρείου».
Aνοιχτή πρόσκληση δωρεάν παρακολούθησης για όλους τους συναδέλφους.
Στην επιτροπή βράβευσης θα μετέχουν μεταξύ άλλων ο Πρόεδρος της ΕΟΟ, Α. Δεβλιώτης, η Γενική γραμματέας της ΕΟΟ, Μ. Μενενάκου και ο Ομότιμος Καθηγητής Ι. Τζούτζας.
Υπεύθυνη διοργάνωσης και επιστημονικού προγράμματος: Μαρία Αντωνιάδου, Επ. Καθηγήτρια (mantonia@dent.uoa.gr mariantoniadou5@gmail.com, 2107461338, 6944342546)

Τον Μάρτιο η έκθεση IDS 2023
2023-03-14 08:00 - 2023-03-18 17:00
Η μεγαλύτερη εμπορική έκθεση στον κλάδο της Οδοντιατρικής η IDS επιστρέφει το 2023, για 40η φορά, γιορτάζοντας τα 100 της χρόνια.
Μέχρι στιγμής περισσότεροι από 1.600 εκθέτες από 60 χώρες, συμπεριλαμβανομένων 14 ομαδικών περιπτέρων από 12 χώρες, έχουν εγγραφεί στη μεγαλύτερη εμπορική έκθεση στον κόσμο για την οδοντιατρική βιομηχανία, την οδοντιατρική και την οδοντιατρική τεχνολογία, η οποία διοργανώνεται από 14 έως 18 Μαρτίου 2023. Ως εκ τούτου, ολόκληρη η οδοντιατρική βιομηχανία, συμπεριλαμβανομένων όλων των ηγετών της διεθνούς αγοράς, εκπροσωπείται στην IDS.
Και στην επερχόμενη έκθεση, όπως είχε γίνει και σε εκείνη του 2021, θα παρέχεται η δυνατότητα ακόμα και σε όσους δεν ταξιδέψουν στην Κολωνία για να δουν από κοντά την έκθεση, να περιηγηθούν στα περίπτερά της, να ενημερωθούν για όλες τις τελευταίες τεχνολογίες και να δικτυωθούν μέσα απ’ την πλατφόρμα IDSconnect.
Εκτός από τη μεγαλύτερη συμμετοχή από τη Γερμανία, οι ισχυρότεροι διεθνείς εκθέτες προέρχονται αυτή τη στιγμή από την Ιταλία, την Ν. Κορέα, τη Γαλλία, την Ελβετία, την Ισπανία, την Τουρκία και τις ΗΠΑ. Στην Κολωνία εκπροσωπούνται επίσης περίπτερα από την Αργεντινή, τη Βραζιλία, τη Βουλγαρία, την Κίνα, το Ισραήλ, την Ιταλία, την Ιαπωνία, το Χονγκ Κονγκ, την Κορέα, τη Σιγκαπούρη κ.ά. Η IDS 2023 θα φιλοξενηθεί στις Αίθουσες 1, 2, 3, 4, 5, 10 και 11 σε ένα εκθεσιακό χώρο που εκτείνεται σε περίπου 180.000 τετραγωνικά μέτρα.
Επιπλέον, το IDSconnect παρέχει μια σειρά από ψηφιακές προσφορές που εμπλουτίζουν την επίσκεψη στην εμπορική έκθεση: από εκπαιδευτικές συνεδρίες, διαδικτυακά σεμινάρια, έως εταιρικές παρουσιάσεις προϊόντων.
Δείτε εδώ αναλυτικά πληροφορίες για τους εκθέτες: www.english.ids-cologne.de/ids-cologne-exhibitors/list-of-exhibitors
Η IDS πραγματοποιείται στην Κολωνία κάθε δύο χρόνια και διοργανώνεται από την GFDI Gesellschaft zur Förderung der Dental-Industrie mbH, την εμπορική επιχείρηση του Συνδέσμου Γερμανών Οδοντιατρικών Κατασκευαστών (VDDI), και διοργανώνεται από την Koelnmesse GmbH με έδρα τηνν Κολωνία.
Η εγγραφή και η παραγγελία των εισιτηρίων εισόδου για την IDS 2023 αποτελεί μέρος του προγραμματισμού της εμπορικής έκθεσης, επειδή όλα τα εισιτήρια μπορούν να κρατηθούν αποκλειστικά online.

Ο ρόλος της Αποκατάστασης στην Πρόγνωση των Ενδοδοντικά Θεραπευμένων δοντιών
2023-03-15 20:30 - 22:30
Η Ελληνική Ενδοδοντική Εταιρεία διοργανώνει webinar με θέμα: «Ο ρόλος της Αποκατάστασης στην Πρόγνωση των Ενδοδοντικά Θεραπευμένων δοντιών», την Τετάρτη 15 Μαρτίου.

«Σύγχρονες απόψεις για τη θεραπεία πολφού νεογιλών και νεαρών μόνιμων δοντιών σε παιδιά και εφήβους»
2023-03-18 09:00 - 14:00
Η Στοματολογική Εταιρεία της Ελλάδος διοργανώνει ημερίδα με θέμα: «Σύγχρονες απόψεις για τη θεραπεία πολφού νεογιλών και νεαρών μόνιμων δοντιών σε παιδιά και εφήβους» το Σάββατο 18 Μαρτίου 2023 και ώρα 09:00-14:00 στο Επιστημονικό Κέντρο της Εταιρείας, Καλλιρρόης 17, Αθήνα.
Σκοπός της Ημερίδας είναι να παρουσιαστούν οι πιο πρόσφατες εξελίξεις, με αλλαγές στα υλικά και στην κλινική μεθοδολογία, στην θεραπεία του πολφού των νεογιλών και των νεαρών μονίμων δοντιών με ανοικτό ακρορρίζιο, σύμφωνα με διεθνείς μελέτες και τις κλινικές οδηγίες της Ευρωπαϊκής και της Αμερικανικής Ακαδημίας Παιδοδοντιατρικής και τις αντίστοιχες της Ενδοδοντολογίας.
Θα συζητηθούν η άμεση και έμμεση κάλυψη του νεογιλού πολφού, σε περιπτώσεις βαθιάς τερηδονικής βλάβης. Επίσης η πολφοτομή και η πολφεκτομή των νεογιλών και μονίμων τραυματισμένων αδιάπλαστων προσθίων δοντιών, σε περιπτώσεις μη αντιστρεπτής πολφίτιδας ή νεκρού πολφού. Τέλος θα αναλυθούν εκτενώς οι σύγχρονες προσεγγίσεις, με χρήση βιοενεργών υλικών και αντίστοιχων τεχνικών, για τη συντηρητική θεραπεία του φλεγμαίνοντος/μολυσμένου αλλά ζωντανού πολφού των νεαρών μονίμων αδιάπλαστων οπισθίων δοντιών, συχνά απαραίτητη σε βαθιά τερηδονική βλάβη.
ΠΡΟΓΡΑΜΜΑ
09.00 – 09.30 Εγγραφές και παραλαβή υλικού
09.30 – 10.15
Σύγχρονες απόψεις για την άμεση και έμμεση κάλυψη του νεογιλού πολφού.
Νίκος Ν. Λυγιδάκης
10.15 – 11.00 Πολφοτομή και πολφεκτομή στα νεογιλά δόντια. Πότε και Πώς.
Νίκος Α. Λυγιδάκης
11.00 – 11.30 Διάλειμμα-καφές
11.30 – 12.15
Συντηρητική θεραπεία φλεγμαίνοντα/ζωντανού πολφού σε νεαρά
μόνιμα οπίσθια δόντια με βαθιά τερηδονική βλάβη.
Γιώργος Τζανετάκης
12.15 – 13.00
Κλινική αντιμετώπιση φλεγμαίνοντα/ζωντανού και νεκρού πολφού σε νεαρά μόνιμα πρόσθια δόντια μετά από τραυματισμό.
Νίκος Α. Λυγιδάκης
13.00 – 14.00 Συζήτηση
Εισηγητές:
Νίκος Α. Λυγιδάκης Υφηγητής Παιδοδοντιατρικής Παν/μίου Leeds, UK
Γιώργος Τζανετάκης Επίκουρος Καθηγητής Ενδοδοντίας, ΕΚΠΑ
Νίκος Ν. Λυγιδάκης Δρ. Παιδοδοντίατρος MPaedDentRCS (Engl)
Χορηγούνται 4,5 ΜΕΕΟ

Σενάρια, Διλήμματα και Λύσεις για την Αισθητική Ζώνη
2023-03-18 09:00 - 14:00 | Αίθουσα εκδηλώσεων του Ιατρικού και Φαρμακευτικού Συλλόγου Κορινθίας, Αδειμάντου 66, Κόρινθος, Κορινθίας, 20100, Ελλάδα
Ο Οδοντιατρικός Σύλλογος Κορινθίας, με την υποστήριξη της Intermed, διοργανώνει επιστημονική ημερίδα με θέμα «Σενάρια, Διλήμματα και Λύσεις για την Αισθητική Ζώνη», το Σάββατο 18 Μαρτίου 2023, στην αίθουσα εκδηλώσεων του Ιατρικού και Φαρμακευτικού Συλλόγου Κορινθίας.
Πρόγραμμα ημερίδας
9:00-9:30 Προσέλευση – Εγγραφές
9:30 – 11:30: Σενάρια, διλήμματα και λύσεις για την αισθητική ζώνη.
Μέρος 1ο: Αισθητική οδοντιατρική και Προσθετική
11:30-12:00 Διάλειμμα-καφές
12:00-13:30 Σενάρια, διλήμματα και λύσεις για την αισθητική ζώνη.
Μέρος 2ο: Οδοντικά εμφυτεύματα
13:30-14:00 Ερωτήσεις – Συζήτηση
Εισηγητής: Μιχάλης Πάτρας, Χειρουργός Οδοντίατρος, εξειδίκευση στην Προσθετική, μετεκπαιδευθείς στην Εμφυτευματολογία.
Η ημερίδα μοριοδοτείται από το Ινστιτούτο Επιστημονικών Θεμάτων της ΕΟΟ.
Η συμμετοχή είναι δωρεάν.
Δηλώσεις συμμετοχής στη γραμματεία του ΟΣΚ στο τηλ: 27410 20439

Τo guide or not to guide in implantology? Δυνατότητες και προβληματισμοί στην υπολογιστικά καθοδηγούμενη τοποθέτηση εμφυτευμάτων
2023-03-18 09:00 - 15:30 | Novotel Athenes, Μιχαήλ Βόδα 4, Αθήνα, Αττικής, 10439
Η 2η επιστημονική ημερίδα του Οδοντιατρικού Συλλόγου Αττικής με θέμα: «Τo guide or not to guide in implantology? Δυνατότητες και προβληματισμοί στην υπολογιστικά καθοδηγούμενη τοποθέτηση εμφυτευμάτων» θα διεξαχθεί το Σάββατο 18 Μαρτίου 2023, στο ξενοδοχείο Novotel Athenes.
ΕΙΣΗΓΗΤΕΣ:
Σπύρος Βασιλόπουλος, Επίκ. Καθηγητής Περιοδοντολογίας, ΕΚΠΑ
Παναγιώτης Λαμπρόπουλος, Επιστημονικός Συνεργάτης Εργαστηρίου Προσθετικής, ΕΚΠΑ
Γιώργος Κωστάκης, Επιστημονικός Συνεργάτης Κλινικής Στοματικής και Γναθοπροσωπικής Χειρουργικής, ΕΚΠΑ
Μεταπτυχιακοί φοιτητές Οδοντιατρικής Σχολής ΕΚΠΑ
ΣΥΝΤΟΝΙΣΤΕΣ:
Φοίβος Μαδιανός, Καθηγητής – Διευθυντής Εργαστηρίου Περιοδοντολογίας ΕΚΠΑ και Διευθυντής της Μονάδας Οστεοενσωματούμενων Εμφυτευμάτων ΕΚΠΑ
Χρήστος Περισανίδης, Καθηγητής και Διευθυντής της Κλινικής Στοματικής και Γναθοπροσωπικής Χειρουργικής ΕΚΠΑ
Στέφανος Κούρτης, Αναπλ. Καθηγητής Ακίνητης Προσθετικής και Διευθυντής Εργαστηρίου Προσθετικής ΕΚΠΑ
ΕΓΓΡΑΦΕΣ: 9:00 – 9:30
ΔΙΑΡΚΕΙΑ ΗΜΕΡΙΔΑΣ: 9:30 – 15.30
Η χρήση των οστεοενσωματούμενων εμφυτευμάτων έχει εδραιωθεί στην καθημερινή κλινική πράξη, καθώς μπορεί να δώσει λύση τόσο σε αισθητικά όσο και λειτουργικά προβλήματα των ασθενών από την ολική ή μερική νωδότητα. Στόχος του κάθε κλινικού ήταν και παραμένει το όσο το δυνατόν πιο προβλέψιμο τελικό αποτέλεσμα με ασφάλεια για τον ασθενή. Στην προσπάθεια αυτή, ο λεπτομερής προεγχειρητικός σχεδιασμός με αξιοποίηση της σύγχρονης ψηφιακής τεχνολογίας μπορεί να βοηθήσει σημαντικά τον κλινικό και να διευκολύνει τα επόμενα χειρουργικά στάδια. Με την χρήση των σύγχρονων υπολογιστικών προγραμμάτων μπορεί να αναγνωριστούν εκ των προτέρων τα σημεία προσοχής κατά την τοποθέτηση των εμφυτευμάτων και η χειρουργική διαδικασία να καθοδηγηθεί με ακρίβεια προς το προσδοκώμενο τελικό αποτέλεσμα.
Όπως κάθε νέα τεχνολογία που εισάγεται στην κλινική πράξη, απαιτείται εξοικείωση του κλινικού με τις νέες δυνατότητές ενώ υπάρχει πάντα μία καμπύλη μάθησης για κάθε νέα μέθοδο. Η άμεση και ολοκληρωτική εφαρμογή κάθε καινοτόμου τεχνικής χωρίς την απαραίτητη εκπαίδευση και εξοικείωση μπορεί να οδηγήσει σε αποτελέσματα αντίθετα από τα προσδοκώμενα.
Σκοπός της Ημερίδας αυτής είναι να παρουσιαστούν οι δυνατότητες της νέας τεχνολογίας προεγχειρητικού σχεδιασμού και υπολογιστικά καθοδηγούμενης τοποθέτησης εμφυτευμάτων μαζί με τους προβληματισμούς και τους περιορισμούς της.

Διημερίδα Ενδοδοντίας από τον Οδοντιατρικό Σύλλογο Μεσσηνίας
2023-03-18 09:30 - 2023-03-19 18:00 | Elysian Luxury Hotel & Spa, Συνοικιά Κορδία, Καλαμάτα, Μεσσηνία, 24100, Ελλάδα
Ο Οδοντιατρικός Σύλλογος Μεσσηνίας διοργανώνει το Σάββατο 18 και Κυριακή 19 Μαρτίου 2023 διημερίδα Ενδοδοντίας με ομιλητή τον κ. Κωνσταντίνο Ιωαννίδη, Διδάκτορα Πανεπιστημίου King’s College, London, Dental Institute, Uk, Επίκουρο Καθηγητή Ενδοδοντολογίας ΑΠΘ. Η διημερίδα θα πραγματοποιηθεί στο ξενοδοχείο «Elysian Luxury Hotel & Spa» στην Καλαμάτα.
ΕΠΙΣΤΗΜΟΝΙΚΟ ΠΡΟΓΡΑΜΜΑ
ΣΑΒΒΑΤΟ 18/03/2023
9.30-11.30 Διάγνωση και Προετοιμασία για ενδοδοντική θεραπεία. Έλεγχος σηπτικού πεδίου, διάνοιξη, χημικομηχανική επεξεργασία και χρήση αντισηπτικών.
11.30-12.00 Διάλειμμα για καφέ
12.00-14.00 Έμφραξη και μυλική αποκατάσταση. Αξιολόγηση θεραπευτικού αποτελέσματος και διασφάλιση επιβίωσης
14.00-15.00 Διάλειμμα για ελαφρύ γεύμα
15.00-18.00 HANDS-ON Βιολογικά και μηχανικά προβλέψιμη προετοιμασία ριζικών σωλήνων με τη χρήση του συστήματος ProTaper – Gold, Ultimate –
ΚΥΡΙΑΚΗ 19/03/2023
10.00-12.00 Οστικά- Καθοδηγούμενη Ενδοδοντία (Osseo-Driven Endodontics). Σχέδιο θεραπείας και επιλογή περιστατικών με ενδο-περιοδοντικές βλάβες, συρρίγγια, εμμένουσες ή/ και μεγάλες αλλοιώσεις
12.00-12.30 Διάλειμμα για καφέ
12.30-14.30 Αποκαταστατικά & amp; Συγκλεισιακά – Καθοδηγούμενη Ενδοδοντία (Restorative- Occlusion- Driven Endodontics). Σχέδιο θεραπείας και επιλογή περιστατικών με εκτεταμένες αποκαταστάσεις, συγκλεισιακές υπερφορτίσεις, απορροφήσεις, ρωγμές και κατάγματα
Οι προεγγραφές ξεκίνησαν!
ΚΟΣΤΟΣ ΣΥΜΜΕΤΟΧΗΣ ΣΤΟ ΘΕΩΡΗΤΙΚΟ ΜΕΡΟΣ:
Κόστος προεγγραφής (έως 10 Μαρτίου): 40 ευρώ
Κόστος εγγραφής (μετά την 10η Μαρτίου): 60 ευρώ
ΚΟΣΤΟΣ ΣΥΜΜΕΤΟΧΗΣ ΣΤΟ ΠΡΑΚΤΙΚΟ ΜΕΡΟΣ: 120 ευρώ
Η πληρωμή μπορεί να πραγματοποιηθεί και μέσω τραπέζης στον κάτωθι λογ/σμό:  ΕΘΝΙΚΗ ΤΡΑΠΕΖΑ
ΑΡΙΘΜΟΣ ΛΟΓ/ΣΜΟΥ: 220/296042-73
IBAN: GR 6001102200000022029604273
ΔΙΚΑΙΟΥΧΟΣ: ΟΔΟΝΤΙΑΤΡΙΚΟΣ ΣΥΛΛΟΓΟΣ ΜΕΣΣΗΝΙΑΣ
Οι προεγγαφές πραγματοποιούνται είτε τηλεφωνικά στο 2721022136, είτε με μήνυμα ηλεκτρονικού ταχυδρομείου (info@odsm.gr)
Η επιστημονική εκδήλωση μοριοδοτείται, σύμφωνα με το πρόγραμμα Συνεχιζόμενης Επιστημονικής Εκπαίδευσης Οδοντιάτρων (Σ.Ε.Ε.Ο.) της Ε.Ο.Ο.

Webinar για τις νέες οδηγίες της Ευρωπαϊκής Ομοσπονδίας Περιοδοντολογίας για τη θεραπεία της περιοδοντίτιδας σταδίου I-III
2023-03-20 13:00 - 14:00
Η Στοματολογική Εταιρεία Ελλάδας διοργανώνει webinar με θέμα: «Νέες κατευθυντήριες οδηγίες από την Ευρωπαϊκή Ομοσπονδία Περιοδοντολογίας για τη θεραπεία της περιοδοντίτιδας σταδίου I-III: Η σημασία τους για τον γενικό οδοντίατρο».
Ομιλητές θα είναι οι :
Σπ. Βασιλόπουλος, Επίκουρος καθηγητής Εργαστήριο Περιοδοντολογίας ΕΚΠΑ
Γ. Μπομπέτσης, Επίκουρος καθηγητής Εργαστήριο Περιοδοντολογίας ΕΚΠΑ

Σεμινάριο Πιστοποίησης FAS Pro
2023-03-31 08:30 - 2023-04-01 18:30 | Royal Olympic Hotel, Αθανασίου Διάκου 28, Αθήνα, Αττική, 117 43, Ελλάδα
Η Ελληνική Ορθοδοντική Εταιρεία διοργανώνει σεμινάριο Πιστοποίησης FAS Pro, σε συνεργασία με την Forestadent (German Precision in Orthodontics) το διήμερο 31 Μαρτίου – 1 Απριλίου 2023, στο ξενοδοχείο Royal Olympic Hotel Athens.
DAY 1. Diagnosis: The FAS ® Concept
08:30 – 9:30: Registration
09:30 – 11:30: – 2D and 3D diagnosis
– Occlusal analysis of digital records
– Cephalometric analysis for the diagnosis of the sagittal plane- Visual Objective of Treatment
11:30 – 12:00: Coffee break
12:00 – 14:00: Perfect Records for precision diagnosis
– Smile Design Diagnosis in the frontal plane
14:00 – 15:00: Lunch
15:00 – 16:30: How to upload treatment instructions
– FAS Wizard® Vertical, Transverse and Sagittal
– Limitations of treatment and procedures
– Sequence of treatment
– Predictability with aligners
16:30 – 17:00: Coffe break
17:00 – 18:30: Anchor Planning
– FAS STOP and GO®
DAY 2. FAS Occlusal Design® FAS Treatment Plan
09:00 – 11:00: Tools available online
– Midlines and Arch Shape
– Tooth size discrepancies – Root segmentation
– Model Overlay
11:00 – 11:30: Coffee break
11:30 – 14:00: FAS® attachments
– Treatment Sequence
Πληροφορίες – εγγραφές: wwww.grotho.gr
Κόστος από 200 ευρώ για εγγραφές έως 10 Μαρτίου και 250-280 ευρώ για εγγραφές μετά.
Το σεμινάριο διοργανώνεται με την υποστήριξη της Dentalcom Γ. ΠΑΠΑΖΟΓΛΟΥ Α.Ε.

1ο συνέδριο της Ελληνικής Εταιρείας Στοματολογίας
2023-03-31 09:00 - 2023-04-01 17:00 | Royal Olympic Hotel, Αθανασίου Διάκου 28, Αθήνα, Αττική, 117 43, Ελλάδα
H Ελληνική Εταιρεία Στοματολογίας – ΕΛ.Ε.Σ., ανακοινώνει τη διοργάνωση του 1ου Συνεδρίου Στοματολογίας, που θα πραγματοποιηθεί στις 31 Μαρτίου – 1 Απριλίου 2023, στο ξενοδοχείο Royal Olympic, στην Αθήνα.
Πρόκειται για ένα νεοσύστατο φορέα που αποτελεί συνένωση δύο παλαιότερων φορέων, της Ελληνικής Εταιρείας Κλινικής Στοματολογίας και της Ελληνικής Εταιρείας Παθολογίας Στόματος, μια συνένωση με γνώμονα την ευρύτερη εκπροσώπηση της ειδικότητας.
Το συνέδριο φιλοδοξεί να παρουσιάσει ένα επιστημονικό πρόγραμμα υψηλού επιπέδου, με στρογγυλά τραπέζια, διαλέξεις, κλινικά φροντιστήρια και hands-on πρακτικά σεμινάρια, ενώ οι πλέον διακεκριμένοι ομιλητές που άπτονται της συγκεκριμένης ειδικότητας θα παρουσιάσουν όλες τις τελευταίες εξελίξεις στον τομέα της Στοματολογίας.
ΕΠΙΣΤΗΜΟΝΙΚΟ ΠΡΟΓΡΑΜΜΑ
ΠΑΡΑΣΚΕΥΗ 31 ΜΑΡΤΙΟΥ 2023
8:00-8:30 Προσέλευση – Εγγραφές
AIΘΟΥΣΑ ΟΛΥΜΠΙΑ
8:30-9:00 Έναρξη Συνεδρίου
9:00-10.00 ΣΥΝΕΔΡΙΑ ΕΛΕΥΘΕΡΩΝ ΑΝΑΚΟΙΝΩΣΕΩΝ Ι
Προεδρεύοντες: Καλλιφατίδης Α – Ματιάκης Α
10:00-11:00 ΣΤΡΟΓΓΥΛΟ ΤΡΑΠΕΖΙ Ι
O ΣΤΟΜΑΤΟΠΡΟΣΩΠΙΚΟΣ ΠΟΝΟΣ ΥΠΟ ΤΟ ΠΡΙΣΜΑ ΤΗΣ ΣΤΟΜΑΤΟΛΟΓΙΑΣ
Προεδρεύοντες: Ψάρρας Β – Σαρλάνη Ε
Ομιλητές:
Κανελλοπούλου Α: Κρανιογναθικές διαταραχές σε ασθενείς με αυτοάνοσα νοσήματα
Γώγου Ε: Πρόληψη και αντιμετώπιση του τρισμού μετά από ακτινοθεραπεία της στοματοπροσωπικής περιοχής στον ογκολογικό ασθενή
Κουρή Μ: Ο πόνος ως επιπλοκή της ακτινοθεραπείας της στοματοπροσωπικής περιοχής στον ογκολογικό ασθενή
11:00-11:30 ΕΙΣΗΓΗΣΗ I
Προεδρεύουσα: Δοντά Αικ.
Εισηγήτρια: Ζερβού Φ: «Οδοντιατρική Ειδικής Φροντίδας»
11:30-12:00 ΔΙΑΛΕΙΜΜΑ ΚΑΦΕ
ΣΥΝΕΔΡΙΑ ΑΝΑΡΤΗΜΕΝΩΝ ΑΝΑΚΟΙΝΩΣΕΩΝ Ι
12:00-13:00 ΣΤΡΟΓΓΥΛΟ ΤΡΑΠΕΖΙ ΙΙ
Η ΑΚΤΙΝΟΛΟΓΙΑ ΤΟΥ ΣΤΟΜΑΤΟΣ ΥΠΟ ΤΟ ΠΡΙΣΜΑ ΤΗΣ ΣΤΟΜΑΤΟΛΟΓΙΑΣ
Προεδρεύοντες: Αγγελόπουλος Χ – Τσιχλάκης Κ
Ομιλητές:
Αλεξίου Κ: Απεικονιστικά χαρακτηριστικά φλεγμονωδών εξεργασιών των γνάθων
Μητσέα A: Απεικονιστικά χαρακτηριστικά συστηματικών βλαβών των γνάθων
Δαμάσκος Σ: Απεικονιστικά χαρακτηριστικά καλοήθων και κακοήθων όγκων των γνάθων
13:00-13:30 ΒΡΑΒΕΥΣΗ ΚΑΘΗΓΗΤΗ Κ. ΤΣΙΧΛΑΚΗ
Προσφωνήσεις
Υπουργός Παιδείας κ. Ν. Κεραμέως
Ομ. Καθηγήτρια κ. Αικ. Καραγιάννη
Πρόεδρος Τμήματος Οδοντιατρικής ΕΚΠΑ κ. Ν.Γ. Νικητάκης
Καθηγητής κ. Χ. Αγγελόπουλος
13:30-14:30 ΔΙΑΛΕΙΜΜΑ-ΕΛΑΦΡΥ ΓΕΥΜΑ
14:30-15:30 ΣΤΡΟΓΓΥΛΟ ΤΡΑΠΕΖΙ ΙΙΙ
Η ΠΡΟΣΘΕΤΙΚΗ ΥΠΟ ΤΟ ΠΡΙΣΜΑ ΤΗΣ ΣΤΟΜΑΤΟΛΟΓΙΑΣ
Προεδρεύοντες: Κούρτης Σ – Πιπέρη Ε
Ομιλητές:
Αρτοπούλου Ι: Γναθοπροσωπική προσθετική αποκατάσταση στον ογκολογικό ασθενή Συκαράς Ν: Συμβατικές και επιεμφυτευματικές αποκαστάσεις σε ασθενείς με συνοδά νοσήματα από τη σκοπιά του προσθετολόγου
Παρχαρίδης Ε: Συμβατικές και επιεμφυτευματικές αποκαστάσεις σε ασθενείς με συνοδά νοσήματα από τη σκοπιά του στοματολόγου
15:30-16:30 ΣΤΡΟΓΓΥΛΟ ΤΡΑΠΕΖΙ ΙV
Η ΕΝΔΟΔΟΝΤΙΑ ΥΠΟ ΤΟ ΠΡΙΣΜΑ ΤΗΣ ΣΤΟΜΑΤΟΛΟΓΙΑΣ
Προεδρεύοντες: Κερεζούδης Ν – Μαλάμος Δ
Ομιλητές:
Αγραφιώτη Α: Η ενδοδοντική θεραπεία και ο ογκολογικός ασθενής
Πετρίδης Ξ: Δυνατότητες ερευνητικής συνεργασίας μεταξύ Ενδοδοντίας και Στοματολογίας
Ζήσης Β: Μη πολφικής αιτιολογίας περιακρορριζικές αλλοιώσεις
16:30-17:00 ΔΙΑΛΕΙΜΜΑ ΚΑΦΕ
ΣΥΝΕΔΡΙΑ ΑΝΑΡΤΗΜΕΝΩΝ ΑΝΑΚΟΙΝΩΣΕΩΝ ΙΙ
17:00-18:00 ΣΤΡΟΓΓΥΛΟ ΤΡΑΠΕΖΙ V
Η ΠΑΙΔΟΔΟΝΤΙΑΤΡΙΚΗ ΥΠΟ ΤΟ ΠΡΙΣΜΑ ΤΗΣ ΣΤΟΜΑΤΟΛΟΓΙΑΣ
Προεδρεύοντες: Γκιζάνη Σ – Γεωργάκη Μ
Ομιλητές:
Αγουρόπουλος Α: Οδοντοστοματολογικά ευρήματα και οδοντιατρική φροντίδα σε παιδιά με ατελή οστεογένεση
Σερεμίδη Κ: Οι απώτερες επιπλοκές της αντινεοπλασματικής θεραπείας στη στοματική κοιλότητα παιδιών
Παπανάκου Σ: Ο ρόλος του παιδοδοντιάτρου στην αντιμετώπιση στοματολογικών παθήσεων σε παιδιά
18:00-19:00 ΣΤΡΟΓΓΥΛΟ ΤΡΑΠΕΖΙ VI
Η ΣΤΟΜΑΤΙΚΗ ΚΑΙ ΓΝΑΘΟΠΡΟΣΩΠΙΚΗ ΧΕΙΡΟΥΡΓΙΚΗ ΥΠΟ ΤΟ ΠΡΙΣΜΑ ΤΗΣ ΣΤΟΜΑΤΟΛΟΓΙΑΣ
Προεδρεύοντες: Περισανίδης Χ – Πουλόπουλος Α
Ομιλητές:
Θεολόγη-Λυγιδάκη Κ: Οδοντογενείς όγκοι
Σχοινοχωρίτη Ο: Οδοντογενείς κύστεις
Γκουτζάνης Λ: Κύστεις μαλακών μορίων στοματικής και γναθοπροσωπικής χώρας
19:00-20:00 ΣΤΡΟΓΓΥΛΟ ΤΡΑΠΕΖΙ VII
Η ΠΕΡΙΟΔΟΝΤΟΛΟΓΙΑ ΥΠΟ ΤΟ ΠΡΙΣΜΑ ΤΗΣ ΣΤΟΜΑΤΟΛΟΓΙΑΣ
Προεδρεύοντες: Πεπελάση Ε – Νικητάκης ΝΓ
Ομιλητές:
Μπομπέτσης Γ: Αύξηση του όγκου των ούλων
Κορομάντζος Π: Νεκρωτικές νόσοι του περιοδοντίου
Ανδρεάδης Δ: Ειδικές ουλίτιδες
20:00-21:00 ΤΕΛΕΤΗ ΕΝΑΡΞΗΣ
20:30-21:00 ΕΝΑΡΚΤΗΡΙΑ ΟΜΙΛΙΑ
Ομ. Καθηγητής Γεώργιος Χρούσος
21:00-22:30 COCKTAIL ΥΠΟΔΟΧΗΣ
ΣΑΒΒΑΤΟ 1 ΑΠΡΙΛΙΟΥ 2023
AIΘΟΥΣΑ ΟΛΥΜΠΙΑ
9:00 – 10:00 ΣΥΝΕΔΡΙΑ ΕΛΕΥΘΕΡΩΝ ΑΝΑΚΟΙΝΩΣΕΩΝ ΙΙ
Προεδρεύοντες: Τόσιος Κ – Λούμου Π
10:00-11.00 INTERNATIONAL SPEAKERS Ι
Chairs: Piperi E – Stoufi E
Speakers: Meleti M, Mignogna M
11:00-11:30 ΕΙΣΗΓΗΣΗ ΙΙ
Προεδρεύων: Παπαδογεωργάκης Ν
Εισηγητής: Λάσκαρης Γ: «60 χρόνια Στοματολογίας: Εμπειρίες και Προοπτικές»
11:30-12:00 ΔΙΑΛΕΙΜΜΑ ΚΑΦΕ
ΣΥΝΕΔΡΙΑ ΑΝΑΡΤΗΜΕΝΩΝ ΑΝΑΚΟΙΝΩΣΕΩΝ ΙΙΙ
12:00-13:30 INTERNATIONAL SPEAKERS ΙI
Chairs: Nikitakis NG – Poulopoulos A
Speakers: Porter S, Carozzo M, Delli K
13:30-14:30 ΔΙΑΛΕΙΜΜΑ-ΕΛΑΦΡΥ ΓΕΥΜΑ
14:30-15:30 ΣΤΡΟΓΓΥΛΟ ΤΡΑΠΕΖΙ VIII
ΕΦΑΡΜΟΓΕΣ LASER ΣΤΗ ΣΤΟΜΑΤΟΛΟΓΙΑ
Προεδρεύοντες: Βαλαμβάνος Κ – Γεωργάκη Μ
Ομιλητές:
Σαμαρά Α: Ενδείξεις και αντενδείξεις laser στην οδοντιατρική
Γαρτζούνη Ε: Φωτοβιοτροποποίηση στην αντιμετώπιση νοσημάτων του στόματος
Κατουμάς Κ: Η χρήση των laser στην αντιμετώπιση των προκαρκινικών βλαβών
15:30-16:30 ΣΤΡΟΓΓΥΛΟ ΤΡΑΠΕΖΙ ΙX
ΠΡΟΛΗΨΗ ΚΑΙ ΚΑΡΚΙΝΟΣ ΤΟΥ ΣΤΟΜΑΤΟΣ
Προεδρεύοντες: Παπαϊωάννου Β – Στουφή Ε
Ομιλητές:
Γεωργακοπούλου Ε: Πρωτογενής πρόληψη – Ο ρόλος του οδοντιάτρου στη διακοπή του καπνίσματος
Διαμαντή Σ: Πρωτογενής πρόληψη – Ιός των ανθρωπίνων θηλωμάτων και ο ρόλος του εμβολίου
Φόρα Ε: Δευτερογενής πρόληψη – Προκαρκινικές βλάβες: διάγνωση και αντιμετώπιση
16:30-17:00 ΔΙΑΛΕΙΜΜΑ ΚΑΦΕ
ΣΥΝΕΔΡΙΑ ΑΝΑΡΤΗΜΕΝΩΝ ΑΝΑΚΟΙΝΩΣΕΩΝ Ι
17:00-18:00 ΕΙΣΗΓΗΣΕΙΣ III-IV
Εισήγηση ΙΙΙ: Κήττας Δ: «Καυσαλγία του στόματος»
Εισήγηση ΙV: Γιαπιτζάκης Χ: «Γενετική των εξωδερμικών δυσπλασιών»
18:00-19:00 ΣΤΡΟΓΓΥΛΟ ΤΡΑΠΕΖΙ X
ΟΣΤΕΟΝΕΚΡΩΣΗ ΤΩΝ ΓΝΑΘΩΝ
Προεδρεύοντες: Βάρδας Ε – Δούκα Μ
Ομιλητές:
Παπαδοπούλου Ε: Νεότερα δεδομένα στην οστεονέκρωση των γνάθων
Μελακόπουλος Ι – Καλφαρέντζος Ε – Μερκουρέα Σ: Διαχείριση ασθενών σε αντιοστεολυτική αγωγή – Συζήτηση περιστατικών
19:00-19:30 ΛΗΞΗ ΣΥΝΕΔΡΙΟΥ – ΑΠΟΝΟΜΗ ΒΡΑΒΕΙΩΝ

Προεμφυτευματική Χειρουργική. Τεχνικές αποκατάστασης του οστικού υποστρώματος για την τοποθέτηση εμφυτευμάτων
2023-03-31 09:00 - 2023-04-01 18:00 | Εταιρεία Οδοντοστοματολογικής Ερεύνης, Μικράς Ασίας 70, Αθήνα, Αττικής, 115 27, Greece
Στις 31 Μαρτίου και 1 Απριλίου πραγματοποιείται στις εγκαταστάσεις της Εταιρείας Οδοντοστοματολογικής Ερεύνης διήμερο Σεμινάριο με τίτλο «Προεμφυτευματική Χειρουργική. Τεχνικές αποκατάστασης του οστικού υποστρώματος για την τοποθέτηση εμφυτευμάτων». Το σεμινάριο αυτό αποτελείται από ένα θεωρητικό μέρος, που αφορά στην ανατομία του μέσου και κάτω τριτημορίου του προσώπου, τις βασικές αρχές βιολογίας της ενσωμάτωσης του μοσχεύματος, την ταξινόμηση των οστικών ελλειμμάτων και την ανάλυση των ιδιοτήτων των μοσχευμάτων και των οστικών υποκατάστατων που βρίσκονται στη διάθεση του επεμβαίνοντα, με ιδιαίτερη έμφαση στη χρήση του αυτομοσχεύματος.
Οι συμμετέχοντες θα ασκηθούν σε επεμβάσεις ανύψωσης του εδάφους του ιγμορείου σε κεφαλές προβάτων, που πρέπει να σημειωθεί ότι αποτελούν το ιδανικό μοντέλο για την εκπαίδευση στην επέμβαση αυτή, και σε λήψη block αυτομοσχεύματος από βόειες πλευρές, ακινητοποίησή του με βίδες οστεοσύνθεσης και συρραφή του κρημνού μετά την επιμήκυνσή του με απελευθερωτικές τομές. Την τελευταία ημέρα οι συμμετέχοντες θα παρακολουθήσουν μια σειρά βιντεοσκοπημένων επεμβάσεων και θα υπάρχει η δυνατότητα διακοπής της προβολής και συζήτησης πάνω στο προβαλλόμενο περιστατικό. Προφανώς οι συμμετέχοντες θα ασκηθούν παράλληλα στη χρήση του πιεζοτόμου.
Το σεμινάριο αυτό απευθύνεται σε συναδέλφους, οι οποίοι ήδη τοποθετούν εμφυτεύματα, έχουν χειρουργική εμπειρία και θέλουν να επεκτείνουν το φάσμα της δράσης τους στην αντιμετώπιση περιστατικών με μειωμένο οστικό υπόστρωμα.
Για την καλύτερη και ουσιαστικότερη εκπαίδευση των ασκουμένων, ο αριθμός των συμμετεχόντων είναι αυστηρά περιορισμένος στα 8 άτομα.
ΣΥΝΤΟΝΙΣΤΗΣ: Δ. Καλύβας
ΔΙΔΑΣΚΟΝΤΕΣ:
Βήλος Γ., Στοματικός και Γναθοπροσωπικός Χειρουργός, Ειδικευθείς στο Πανεπιστήμιο Birmingham Alabama, Η.Π.Α.
Καλύβας Δ., Αναπληρωτής Καθηγητής Χειρουργικής Στόματος Πανεπιστημίου Αθηνών
Παπαβασιλείου Δ.-Α. , Χειρουργός Στόματος, Ειδικευθείσα στο Πανεπιστήμιο Αθηνών
Ποδαρόπουλος Λ., Χειρουργός Στόματος, Ειδικευθείς στο Πανεπιστήμιο Sheffield, Η.Β.
Σπανού Α., Χειρουργός Στόματος, Ειδικευθείσα στο Πανεπιστήμιο Freibourg, Γερμανία
ΠΡΟΓΡΑΜΜΑ
Παρασκευή 31 Μαρτίου 2023
09.00–09.30 Εισαγωγή. Δ. Καλύβας
09.30–10.00 Ανατομία μέσου και κάτω τριτημορίου του προσώπου. Α. Σπανού
10.00–10.30 Βιολογία της επούλωσης και της Κατευθυνόμενης Οστικής Αναγέννησης . Λ. Ποδαρόπουλος
10.30 -11.45 Το αυτομόσχευμα στην Προεμφυτευματική Χειρουργική. Δ. Καλύβας
11.45-12.00 Τα οστικά υποκατάστατα στην Προεμφυτευματική Χειρουργική. Θεωρία και πράξη. Λ. Ποδαρόπουλος
12.00–12.30 Διάλειμμα – Καφές
12.30–13.00 Διατήρηση δοντιού ή τοποθέτηση εμφυτεύματος. Αλγόριθμος για τη λήψη της απόφασης. Α. Σπανού
13.00–13.45 Διατήρηση του μετεξακτικού φατνίου. Λ. Ποδαρόπουλος
13.45-14.30 Εξωστοματικές λήψεις μοσχεύματος. Γ. Βήλος
14.30-15.15 Ενδοστοματικές λήψεις μοσχεύματος – Τεχνικές. Δ. Καλύβας
15.15-15.45 Διάλειμμα – Ελαφρύ γεύμα
15.45-16.30 Προεμφυτευματική αποκατάσταση στην αισθητική ζώνη. Λ. Ποδαρόπουλος
16.30-17.00 Προεμφυτευματική αποκατάσταση στις οπίσθιες περιοχές της άνω γνάθου. Δ. Καλύβας
17.00-17.45 Προεμφυτευματική αποκατάσταση κάτω γνάθου. Δ. Καλύβας
Σάββατο 1 Απριλίου 2023
09.00–09.45 Βασικές αρχές πιεζοχειρουργικής. Δ.-Α. Παπαβασιλείου
09.45–12.00 Hands-on training. Δ. Καλύβας, Λ. Ποδαρόπουλος, Α. Σπανού, Δ.-Α. Παπαβασιλείου
12.00-12.30 Διάλειμμα – Καφές
12.30-16.00 Παρακολούθηση χειρουργικών επεμβάσεων (video). Δ. Καλύβας, Λ. Ποδαρόπουλος
16.00-18.00 Συζήτηση – Αξιολόγηση. Δ. Καλύβας, Λ. Ποδαρόπουλος
